Tmien persuni fosthom żewġt itfal ddaħħlu l-isptar l-Erbgħa filgħaxija wara ħabta bejn tliet karozzi. L-inċident seħħ fi Triq l-Imdina Ħaż-Żebbuġ għall-ħabta tat-tmienja u nofs ta’ filgħaxija. Fuq il-post waslu ambulanzi, vetturi tad-dipartiment tal-protezzjoni ċivili u pulizija. Minn informazzjoni li g]andu Television Malta jirriżulta li żewġ karozzi kienu sejrin fid-direzzjoni mir-Rabat lejn Ħal Qormi u karozza oħra BMW li kienet qed tinstaq fid-direzzjoni opposta li taghti minn Ħal Qormi lejn ir-Rabat. Mill-ewwel indikazzjonijiet jidher li ħadd ma huwa fil-periklu tal-mewt, b’uħud mill-feruti sofrew xi ksur. Ara l-aħħar żviluppi dwar dan il-każ fuq dan il-link: http://www.tvm.com.mt/news/incident-tat-traffiku-li-biddillu-hajtu-minn-lejl-ghal-nhar/